**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2021. gada 15. jūlijā **Nr.8**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: Kancelejas vadītāja JEVGĒNIJA SVIRIDENKOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes izglītības darba un jaunatnes lietu speciāliste INĀRA BRIEDE, domes Dzimtsarakstu nodaļas vadītāja NATAĻJA KRASNOVA, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE, Kadagas pirmsskolas izglītības iestādes padomes locekle BAIBA VĪTOLIŅA.

citi: Kadagas pirmsskolas izglītības iestādes vadītāja IRĒNA KUZŅECOVA

Sēdi protokolē: domes Kancelejas lietvedības sekretāre MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 08:00

**Darba kārtībā:**

1. Par bērnu pieteicēju atbildēm uz Ādažu vidusskolas pirmskolas šā gada 1. jūlijā nosūtītajiem uzaicinājumiem bērniem apmeklēt pašvaldības PII 2021./2022. mācību gadā.
2. Citi jautājumi:
   1. Par obligātās pirmsskolas izglītības vecuma (5-6 gadīgo) grupu KPII “Mežavēji”.

**1.§**

**Par bērnu pieteicēju atbildēm uz Ādažu vidusskolas pirmsskolas šā gada 1. jūlijā nosūtītajiem uzaicinājumiem bērniem apmeklēt pašvaldības PII 2021./2022. mācību gadā**

Č.BATŅA informē par 2 (diviem) bērnu pieteicēju atbilžu sarakstiem 2021./2022. mācību gadam (1.1.un 1.2. pielikums):

***1.saraksts:*** **5-gadīgo vecuma grupa (2016.gadā dzimušie bērni) – bērnu dzimšanas datumi: no 01.01.2016. līdz 31.12.2016.** – uzaicinājumi tika nosūtīti 12 (divpadsmit) bērnu vecākiem, saņemtas 9 (deviņu) bērnu vecāku atbildes par mācību uzsākšanu ar šā gada 1.septembri un 3 (trīs) atteikumi.

***2.saraksts:*** **3 un 4-gadīgo vecuma grupas - bērnu dzimšanas datumi: no 01.01.2017. līdz 01.09.2018.**  – uzaicinājumi tika nosūtīts 2 (diviem) bērnu vecākiem, saņemti 2 (divi) atteikumi.

Č.BATŅA informē par bērnu skaitu jaukta vecuma grupā: 2017. un 2018. gadā dzimušie bērni – 1 pieteikums rindā. 2016.gadā dzimušie bērni - pieteikumu rindā nav. Pēc I.Briedes lūguma precizē bērnu skaitu grupās: 2017. un 2018. gadā dzimušie bērni - 16 (sešpadsmit) bērni un 2016. gadā dzimušie bērni - 9 (deviņi) bērni.

J.SVIRIDENKOVA ierosina sagatavot informāciju publicēšanai pašvaldības tīmekļvietnē par 11 (vienpadsmit) brīvajām vietām Ādažu vidusskolas pirmsskolā 5-gadīgajiem bērniem, kuri dzimuši 2016. gadā.

Atklāti balsojot, ar 6 balsīm "Par" (I.Briede, N.Krasnova, N.Rubens, J.Sviridenkova, Z.Stašule B.Vītoliņa), "Pret" – nav, "Atturas" – nav, “Nebalso” – 1 (Č.Batņa), **KOMISIJA NOLEMJ**:

1. **Uzdot ĀVS direktoram Česlavam Batņam:**
   1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* 3 un 4-gadīgo vecuma grupas - bērnu dzimšanas datumi: no 01.01.2017. līdz 01.09.2018.– 4 (četriem) bērniem.**

* 1. **nosūtīt uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

1. **Uzdot Jevgēnijai Sviridenkovai sagatavot informāciju publicēšanai pašvaldības tīmekļvietnē un sociālajās platformās par brīvajām vietām Ādažu vidusskolas pirmsskolā: aicinot vecākus pieteikt uz Ādažu vidusskolas pirmsskolas izglītības programmu 2021./2022. mācību gadā** **11 piecgadīgos bērnus, kuri dzimuši no 01.01.2016. līdz 31.12.2016., rakstā norādot termiņu - 21. jūlijs, līdz kuram vecākiem ir jāveic izmaiņas pieteikumos.**
2. **Uzdot domes izglītības darba un jaunatnes lietu speciālistei Inārai Briedei sazvanīt obligātās pirmsskolas izglītības vecuma (5 gadīgo bērnu) grupā, rindā uz ĀPII “Strautiņš” esošo bērnu vecākus un noskaidrot, vai bērniem ir aktuāla vieta pašvaldības PII un informēt par iespēju pieteikties Ādažu vidusskolas pirmsskolā, vecākiem veicot izmaiņas pieteikumos.**
3. **Sasaukt komisijas sēdi pēc šā gada 21. jūlijā, lai pieņemtu lēmumu par 11 (vienpadsmit) 5-gadīgo bērnu uzaicināšanu uz Ādažu vidusskolas pirmsskolas izglītības programmu 2021./2022. mācību gadā.**

**2.§**

**Citi jautājumi**

**2.1. Par obligātās pirmsskolas izglītības vecuma (5-6 gadīgo) grupu KPII “Mežavēji”**

I.KUZŅECOVA informē par situāciju obligātās pirmsskolas izglītības vecuma (5-6 gadīgo) grupā, kurā ir 13 (trīspadsmit) brīvas vietas. Informē, ka grupa varētu būt nokomplektēta, jo iespējams, tiks nodibinātas darba tiesiskās attiecības ar pedagoģiskajiem darbiniekiem. Uz šā gada 21. jūliju tiks precizēta situācija par pedagoģisko sastāvu. Informē, ka obligātās pirmsskolas izglītības vecuma (5-6 gadīgo) grupā – 3 pieteikumi rindā.

Atklāti balsojot, ar 6 balsīm "Par" (Č.Batņa, I.Briede, N.Krasnova, N.Rubens, J.Sviridenkova, Z.Stašule B.Vītoliņa), "Pret" – nav, "Atturas" – nav, **KOMISIJA NOLEMJ**:

**Pieņemt** informāciju zināšanai.

Sēdi slēdz plkst. 08:34.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Ināra Briede

Nataļja Krasnova

Zane Stašule

Nauris Rubens

Baiba Vītoliņa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU